open-index/open-wikipedia-markdown huggingface dataset:
Imaret

**Imaret** je jedan od termina koji se koristio za javnu narodnu kuhinju koje su se gradile širom Osmanskog Carstva, u periodu od 14. do 19. vijeka. Imaret, kao javna ustanova, uglavnom je služila za spremanje obroka koji su se besplatno dijelili siromašnima, putnicima, strancima ili garibima. Imareti su najčešće bili dijelom većeg kompleksa, uglavnom vakufa, koji su se osim imareta sastojali i od drugih objekata kao što su džamije, medrese, musafirhane i sl.

Imarete nisu izmislili Osmanlije, ali institucija imareta je u pravom smislu razvijena upravo za vrijeme Osmanskog Carstva kao visoko strukturiran skup objekata. Samo postojanje imareta ukazuje na uvažavanje muslimanskih vjerskih učenja o velikoj važnosti dobrotvorstva i davanja od imetka siromašnima, što se spominje i u Kur'anu.

U Bosni i Hercegovini, za vrijeme Osmanskog Carstva, imareti su građeni su u mnogim, uglavnom većim mjestima i većinom u blizini džamija.

Od riječi imaret izvedene su riječi: *imaretska čorba*, *imaretski hljeb*, *imaretski pilav.*

## Historija 
Vakuf, trajno dobro koje se podari na korištenje i dobrobit ljudi, je važna asocijacija na imarete koji su se gradili u okviru Osmanskog Carstva. Vakuf je zalaganjem svoje imovine, na izvjestao način pomogao sultanu u pružanju osnovnih usluga građanima. Vakuf se koristio i za finansiranje institucija kao što su narodne kuhinje i bolnice. Autor Amy Singer napominje da su prvi imareti izgrađeni u Izniku i Bursi 1330-ih. Nakon prvih nekoliko vijekova, broj imareta u gradovima je rastao jer su se vakufski kompleksi širili. Isti autor navodi da je 1530-ih na teritoriji Osmanskog Carstva već postojalo 83 imareta. Osim toga, imareti su bile urbane institucije koje su se nalazile u glavnim gradovima Otomanlijskog carstva, kao što su Bursa, Edirne, i Istanbul. Glavni gradovi su bili od izuzetne važnosti za sultana i velikodostojnike koji su zbog toga ulagali svoju imovinu u osnivanje imareta. Iako se Osmansko Carstvo prostiralo na tri kontinenta i velikoj površini, najviše imareta se nalazilo na području Anadolije i Balkana.

## Primjer imareta 
Prva institucija imareta je osnovana 1336. od strane sultana Orhan I I, u gradu Izniku. Od tada, imareti su postali neizbježni dio urbanog pejzaža u većini muslimanskih gradova Osmanskog Carstva. Iako su osnovani mnogi imareti nakon 1336, jedan od najpoznatijih imareta je imaret sultanije Hurem, supruge sultana Sulejmana Veličanstvenog. Osnovan krajem 16. vijeka u gradu Jerusalemu, ovaj imaret je distribuirao oko 1.000 komada hljeba dnevno. Ovaj imaret postaje jedan od najvećih i najpoznatijih imareta u cijelom carstvu, snabdjevajući obrocima hrane širok spektar ljudi, uključujući i ulemu, siromašnu, hodočasnike na hadž kao i bogate i ugledne članovi Jerusalema.

## Također pogledajte 
* Vakuf
* Zekat

## Reference 
Kategorija:Osmansko Carstvo
Kategorija:Vakuf
Olympique de Marseille

**Olympique de Marseille** je francuski profesionalni fudbalski klub sa sjedištem u Marseilleu. Osnovan je 1899. godine, igra u francuskoj prvoj ligi (Ligue 1) i kroz svoju historiju je u samom vrhu francuskog fudbala. Marseille je bio prvak Francuske osam puta, osvojili su Coupe de France deset puta i postali prvi i jedini francuski klub koji je osvojio UEFA Ligu prvaka 1993. godine.

Dom Olympique de Marseillea je Stade de Velodrome, čiji kapacitet iznosi 60,031 sjedećih mjesta. Velodrome se nalazi u južnom dijelu grada Marseillea i od 1937. godine je zvanično stadion ovog kluba.

Tradicionalna boja kluba je bijela, dok je trenutni amblem usvojen 2004. godine. Moto kluba je *Droit Au But*, što na bosanskom jeziku znači *Ravno na gol*. Taj tekst se nalazi i na amblemu kluba, a zvijezda na vrhu simbolizuje pobjedu u finalu Lige prvaka 1993. godine. Marseille je ujedno i najpopularniji klub u Francuskoj, a njihov stadion je i najposjećeniji od svih stadiona u Francuskoj na kojima se igraju ligaške utakmice. U sezoni 2008/2009 stadion je posjećivalo u prosjeku 52,276 ljudi.

Vlasnik kluba je Margarita Louis-Dreyfus, predsjednik Jean-Claude Dassie, a od prošle sezone trener kluba je Dider Dechamps, koji je naslijedio Erika Geretsa.

## Historija 
Olimpique de Marseille je osnovao 1892. Rene Dufuaur de Montmirail, francuski sportski zvaničnik, kao višesportski klub. Bio je poznat kao klub Sporting, US Phocéenne i fudbalski klub Marseille u prvih pet godina nakon osnivanja, klub je prihvatio ime Olimpique de Marseille 1899. godine.

U sezoni 1936/37., Marseille je prvi put osvojio Francuski šampionat zahvaljujući gol razlici (+39 za Marseille, +17 za Sochaux). 1952. Marseille je bio blizu da ispadne iz prve lige, ali Gunar Anderson je spasio njegov tim, završivši sezonu kao najbolji strelac sa 31 golom. Tim je dobio 5-3 u ukupnom rezultatu Valenciennes.

## Vanjski linkovi 
* Službeni sajt

Olympique de Marseille
Olympique de Marseille

Olympique de Marseille
Kategorija:Klubovi osvajači UEFA Lige prvaka
MCPA

**MCPA** ili **2-metil-4-hlorofenoksiacetatna kiselina** je snažni, selektivni herbicid, široko rasprostranjen. Spada u kategoriju fenoksi-herbicida. U čistom stanju je smeđi prah.

## Historija
Sintezu herbicida MCPA prvu su izveli Synerholme i Zimmerman 1945. te kasnije Templeman i Foster 1946. godine. Templeman i Foster su istraživali spojeve koji su imali sličnu ili veću selektivnu aktivnost od 1-naftalenacetatne kiseline pri inhibiciju rasta korova a da pri tome štetno ne utječe na rast žitarica. Na taj način su sintetizirali MCPA od analognog fenola tako što su ga izložili hloroacetatnoj kiselini i razblaženoj bazi u jednostavnoj reakciji supstitucije:
:2-metil-4-hlorofenol + ClCH2CO2H + baza → MCPA + baza·HCl

## Upotreba
### U hemiji
Pošto su troškovi njegove proizvodnje veoma niski, MCPA se koristi u raznim hemijskim aplikacijama. Njegova karboksilna funkcionalna grupa omogućuju formiranje konjugovanih kompleksa sa metalima. Kiselina daje funkcionalnost da MCPA može poslužiti u raznovrsnim hemijskim reakcijama kao sintetički međuproizvod u proizvodnji mnogo kompleksnijih derivata.

### Komercijalna upotreba
MCPA se korisiti kao herbicid, uglavnom u formi soli ili estera. Upotrebljavan na taj način, kontroliše rast širokolisnog korova u kulturama žitarica i trava. Selektivan je za biljke sa širokim listovima, što uključuje većinu jednogodišnjih biljaka i drveća. Djetelina relativno dobro podnosi umjerene doze ovog herbicida. MCPA je trenutno klasificiran kao pesticid van upotrebe. Vrše se ispitivanja o njegovoj otrovnosti i biodegradaciji. Iako se smatra da nije izrazito otrovan, nedavno je dokazano da MCPA može formirati komplekse sa metalnim ionima te se na taj način može povećati njegova biološka dostupnost. Također, postoje i prednosti ovih osobina koje mogu biti korisne.

### Trgovačka imena
Sljedeći trgovački proizvodi sadrže MCPA:
*Zero Bindii & Clover Weeder (Australija)

## Reference
Kategorija:Spojevi hlora
Kategorija:Karboksilne kiseline
Kategorija:Herbicidi
Kategorija:Sirćetne kiseline
Modro jezero

**Modro jezero** jedno je od najljepših krških jezera u Hrvatskoj.

Nivo njegove vode tokom godine znatno oscilira, tako da su česte godine kada potpuno presuši. U tim slučajevima na njegovu dnu igra se nogomet. Tokom ljetnih mjeseci uglavnom ima dovoljno vode za kupanje, ali i za različite vodene sportove. Posebna briga vodi se o kvalitetu vode i urednosti plaža.

## Reference 
## Vanjski linkovi 
* http://www.openstreetmap.org: Modro jezero kod Imotskog, Hrvatska

Kategorija:Jezera u Hrvatskoj
Kategorija:Turizam u Hrvatskoj
Kategorija:Spomenici prirode u Hrvatskoj
Kategorija:Zaštićena područja osnovana 1964.
Konak

[mini|desno|250px|Konak Amidža u [Kragujevac|Kragujevcu]]
**Konak** je prenoćište, noćište, ali je riječ u doba Osmanske vladavine, kada su građeni, označavala i kuću uglednog čovjeka, dvorac valije ili nekog drugog visokog turskog upravnog ili vojnog zapovjednika. 
Konakom su se nazivali i dijelovi kuće u kom su boravili muški članovi porodice. U literaturi i mjesto u sušnici, gdje su se sušile šljive, ali i jednodnevno putovanje, dan hoda.

## Također pogledajte 
* Konak u Sarajevu

## Reference 
## Vanjski linkovi 
Kategorija:Građevine i strukture
Kategorija:Osmansko Carstvo
Male priče o velikoj ljubavi

***Male priče o velikoj ljubavi*** je četvrti studijski album rock sastava Zabranjeno pušenje, objavljen 1989. godine u izdanju diskografske kuće Diskoton. Album je ponovno objavljen 1999. godine u izdanju TLN-Europa.

## Spisak pjesama 
Izvor: Discogs

## Izvođači i saradnici
Preneseno s omota albuma.

**Zabranjeno pušenje**
* Nele Karajlić – vokal
* Davor Sučić – ritam gitara, prateći vokal
* Predrag Kovačević – električna gitara
* Jadranko Džihan – klavijature, prateći vokal
* Darko Ostojić – bas-gitara, prateći vokal
* Faris Arapović – bubnjevi

**Gostujući muzičari**
*Goran Bregović – gitara (pjesma B4), prateći vokal (pjesma B4)
* Tamara Štrelof – vokal (pjesma A3)
* Željko Babić – harmonika
* Benjamin Isović – prateći vokal
* Goran Petranović – prateći vokal
* Srđan Velimirović – prateći vokal
* Darko Poljak – saksofon
* Dejan Sparavalo – violina
* Muhamed Adaš – violina

**Produkcija**
* Davor Sučić – produkcija
* Predrag Kovačević – supervizor
* Mufid Kosović – snimanje (RTV Sarajevo Studio 1 u Sarajevu)
* Kiki Zurovac – menadžer

**Dizajn**
* Srđan Velimirović – dizajn
* Dragoslav Popović – fotografija
* Srđan Badrov – fotografija

## Reference 
## Vanjski linkovi 
*Službeni sajt Zabranjenog pušenja 
**Male priče o velikoj ljubavi* na Discogsu

Kategorija:Albumi iz 1989.
Kategorija:Albumi Zabranjenog pušenja
Péter Lékó

**Péter Lékó** (Subotica, 8. septembar 1979. - ) je mađarski šahist rođen u Subotici.

1994. godine postaje najmlađi velemajstor u historiji šaha. 2002. godine osvaja turnir u Dortmundu, te tako dobija priliku izazvati aktualnog svjetskog prvaka Vladimira Kramnika. Meč je odigran 2004. godine. Prije četrnaeste i posljednje partije Leko je imao bod prednosti. Kramnik je pobjedio, a neodlučan ishod bio je dovoljan da zadrzi titulu prvaka. Tako Peter Leko ipak nije uspio postati prvi Mađar s titulom svjetskog prvaka u šahu.

Kategorija:Mađarski šahisti
Kategorija:Mađarski sportisti
Kategorija:Biografije, Subotica
Kategorija:Rođeni 1979.
Kategorija:Živi ljudi
Prokurative

mini|desno|300px|Prokurative
**Prokurative** (službeno **Trg Republike**) je trg u središtu grada Splita. Smješten je uz zapadne zidine Dioklecijanove palače, građen po uzoru na starije venecijanske Procuratie. Poznat je i kao pozornica kulturnih zbivanja u Splitu. Već gotovo pedeset godina na Prokurativama se održava i tradicionalni festival zabavne muzike "Split". 
## Historija 
Glavni inicijator izgradnje trga bio je tadašnji splitski gradonačelnik od 1865. - 1880. Antonio Bajamonti, koji je svojim radom i inicijativom pretvorio Split iz malog zapuštenog provincijalnog gradića u mali moderni evropski grad. On je također pokretač inicijative osnivanja društva **Associazione dalmatica** (*Dalmatinska zadruga*) koje se trebalo baviti finansijskom stranom ostvarivanja njegovih projekata i vizija.

## Izgradnja 1859. - 1867. 
Prva građevina podignuta na tadašnjoj Marmontovoj poljani (parku), oko koje su nikla krila budućih Prokurativa bio je *Teatro Bajamonti* izgrađen za samo 5 mjeseci  i svečano otvoren 27. novembra 1859. godine. To veliko pozorište sa 1300 mjesta izgrađeno je po nacrtima venecijanskog arhitekte i konzervatora Gianbattista Meduna (1800. - 1880.), uz saradnju splićanina Mihe Klaića 
Daljnji Bajamontijevi planovi za dogradnju trga su zaustavljeni 1880. jer je Zemaljsko vijeće u Zadru raspustilo splitsku općinu. To je bio rezultat političke borbe između autonomaša i narodnjaka, koje je predvodio Gajo Bulat. On je godinama bio protivnik bajamontijevog društva *Associazione dalmatica*, ukazujući na njegove sumnjive finansijske transakcije. Nakon tog su na izborima 1882. pobijedili narodnjaci Prvi dio istočnog krila gradilo je bečko građevinsko preduzeće "Unionbaugesellschaft".

## Bibliografija 
* *Kečkemet Duško, Hrvatski narodni preporod u Splitu. Zbivanja i likovi. Split, 1999.
* *Kečkemet Duško, Ante Bajamonti i Split, Split, 2007.''

## Reference 
Kategorija:Split
Kategorija:Građevine u Splitu
Eli Whitney

**Eli Whitney** bio je američki izumitelj koji je otkrio mašinu za čišćenje pamuka.

## Biografija 
Rođen je 8. decembra 1756. u Westboroughu kao sin farmera. Završio je Univerzitet Yale 1792. i postao član "Phi Beta Društva". Dana 6. januara 1817. vjenčao se sa Henriettom Edwards, s kojom je imao četvero djece. Preminuo je 8. januara 1856.

## Karijera 
Whitney je najpoznatiji po dvjema inovacijama koje su imale značajan utjecaj na Sjedinjene Američke Države sredinom 19. stoljeća: izumu pamučnog čistača (1793) i zalaganju za upotrebu zamjenjivih dijelova u proizvodnji. Na američkom Jugu pamučni čistač revolucionirao je obradu pamuka i dao novi zamah ropstvu. Suprotno tome, na Sjeveru je primjena zamjenjivih dijelova temeljito promijenila proizvodnu industriju te uveliko doprinijela pobjedi Unije u Američkom građanskom ratu.

## Također pogledajte 
* Mašina za čišćenje pamuka

## Reference 
## Vanjski linkovi 
* The Eli Whitney Museum
* Eli Whitney Biography on at Whitney Research Group
* Inventor of the Week: Eli Whitney (MIT)
* Entry in New Georgia Encyclopedia 
* Photograph of house in which the Cotton Gin was invented, Wilkes County, Georgia, ca. 1910 
* 
* Letter from Eli Whitney to his Father regarding his invention of the cotton gin, September 11, 1793
* Letter from Thomas Jefferson to Eli Whitney Jr. regarding his cotton gin patent, November 16, 1793
* Obituary for Eli Whitney, in Niles Weekly Register, January 25, 1825
* Eli Whitney papers (MS 554). Manuscripts and Archives, Yale University Library. http://hdl.handle.net/10079/fa/mssa.ms.0554

Kategorija:Rođeni 1756.
Kategorija:Umrli 1856.
Kategorija:Biografije, Westborough (Massachusetts)
Kategorija:Američki izumitelji
Hans Fronius

**Hans Fronius** (Sarajevo, 12. septembar 1903. - Mödling, 1988. godine) je bio akademski slikar porijeklom iz Sarajeva. Kao desetogodišnjak bio je očevidac sarajevskog atentata na Franza Ferdinanda. Nakon rata cijela porodica seli u Graz.

Od 1922. do 1928. godine studira na Akademiji likovnih umjetnosti u Beču. Za vrijeme studija putuje Evropom. 1961. godine seli u Beč, gdje radi najprije kao nastavnik, a zatim kao slobodni slikar. Bogat stvaralački opus prekida smrt 1988. godine u Mödlingu.

## Vanjski linkovi 
* www.fronius-hans.at

Kategorija:Austrijski slikari
Kategorija:Biografije, Sarajevo
Kategorija:Rođeni 1903.
Kategorija:Umrli 1988.
Goldeen

Ime **Goldeen** kombinacija je engleskih riječi *"gold"* = zlato, donoseći se na njegovu sličnost s zlatnim ribicama, i *"queen"* = kraljica, odnoseći se na njegov nadimak *Vodene kraljice*. Japansko je ime kombinacija japanskih riječi *"sakana"* = riba, i *"kin"* = zlato. U prvotnoj beta verziji, njegovo je ime bilo poznato kao **Goldy**.

## Biološke karakteristike 
Goldeen je Pokémon čiji se lik temelji na liku zlatne ribice. Posjeduje istaknute i elegantne leđne, prsne i repne peraje, kao i rog na vrhu glave. Dok je u vodi, ove peraje elegantno lelujaju u skladu sa vodenim strujama radi čega je ova vrsta Pokémona dobila nadimke poput Vodene kraljice i Vodenog plesača.

Goldeen je Pokémon koji voli slobodno i bezbrižno plivati rijekama i čest je prizor u rijekama i jezerima, pogotovo u proljeće, kada jata ovih Pokémona plivaju uzvodno u rijekama i silovito se penju uz slapove. Proljeće je doba parenja za Goldeene, i radi toga se okupljaju i izrazito elegantno plivaju u potrazi za savršenim partnerom. Nakon parenja, kada je vrijeme za polaganje jaja, Goldeeni se penju uz vodopade u velikim grupama prema njihovom konačnom odredištu.

Iako tako ne izgleda, Goldeen je izrazito moćna Pokémon riba. Njegove leđne i prsne peraje veoma su razvijene, poput mišića, što mu dopušta da uzvodno pliva velikom brzinom, unatoč riječnim strujama. Teži moćno udarati neprijatelje i uljeze, poput ljudi, svojim rogom, a njegovo je držanje u akvarijima nemoguće jer će jednim udarcem roga i tijela probiti i najčvršće i najdeblje staklene zidove akvarija.

## U videoigrama 
Goldeen je jedan od najčešćih Pokémona kojeg je moguće pronaći u divljini; može ga se uhvatiti u svim Pokémon videoigrama RPG vrste, najčešće plivajući i pecajući u odvojenim vodenim površinama.

Goldeen ima dobar *Napad*, *Odrbranu* i *Brzinu* status za Elemenatrnog Pokémona, čineći ga jednim od Pokémona kojeg je prilično lako trenirati do 33. nivoa, kada se razvija u moćnijeg Seakinga. U igrama *Pokémon FireRed* i *LeafGreen*, Goldeen je sposoban naučiti još jedan dodatan napad, *Mega rog* (*Megahorn*), izrazito snažan Buba napad, na 57. nivou. Seaking također može naučiti *Mega rog*, na 69. nivou, što je zahtjevno, radi čega mnogi igrači ne razvijaju Goldeena prije 57. razine, kako bi ga ranije naučili *Mega rogu*, a zatim ga razvijaju u Seakinga.

Goldeenovo je glasanje unutar videoigara prilično slično Caterpievom. Sličan je slučaj sa mnogim Pokémonima prve generacije. Razlog zašto nije poznat.

## U animiranoj seriji 
Misty, trenerica Vodenih Pokémona i Ashova prijateljica i nekadašnja pratiteljica, posjeduje Goldeena, pa je kao takav imao mnoga pojavljivanja u Pokémon animiranoj seriji, kao i u kratkometražnom filmu ''Pikachu's Vacation''. Njegovo je prvo pojavljivanje bilo u druoj Pokémon epizodi animirane serije, iako je tada bio bespomoćan jer je ga je Misty poslala u borbu dok je bio na suhom.

Kategorija:Vodeni Pokémoni
ISO 8859-2

**ISO 8859-2** je kodna stranica koja se koristi za prikaz teksta na srednjoevropskim jezicima, uključujući i bosanski jezik. Formalni naziv je **ISO/IEC 8859-2**, a prema  standardu MIME označava se kao **ISO-8859-2**.

## Izgled kodne stranice 
Prikazani su karakteri i njihova heksadecimalna vrijednost u Unicodeu za kodove od 160 do 255 (A0 do FF heksadecimalno). Kodovi od 32 do 126 jednaki su kodovima u standardu ASCII.

## Reference 
## Vanjski linkovi 
Kategorija:ISO 8859
Nacionalni stadion (Peking)

mini|desno|300px|Nacionalni stadion u Pekingu

**Nacionalni stadion u Pekingu** (*北京國家體育場*), poznat i kao "Ptičje gnijezdo" (*鳥巢*) je stadion na kojem je održana ceremonija otvaranja i zatvaranja Olimpijskih igara 2008. godine kao i mnoga takmičenja za vrijeme trajanja igara. Izgradnja je počela u martu 2004. godine, a otvaranje je održano istog mjeseca 2008. godine. U potpunosti izgrađen, stadion je ponio titulu najveće građevine od čelika na svijetu. U blizini ovog objekta nalazi se i Nacionalni centar za vodene sportove.

Kapacitet stadiona za vrijeme igara iznosio je 91.000 sjedećih mjesta, ali je nakon završetka Olimpijade smanjen na 80 000. Izgradnja je koštala 325.000.000 eura (ili oko 423 miliona dolara).

## Također pogledajte 
* Olimpijske igre 2008.

## Reference 
## Vanjski linkovi 
* Design competition finalists
* Design partner project site
* Beijing National Stadium Info & Gallery
*  Details the architect's experience working on the stadium.
* Details of current construction
* Construction update by BCI Asia
* Stadium in Construction on Google Maps
* Hydraulics helps the Beijing’s “Bird’s Nest” to stand on its own feet
* Bird’s Nest; Herzog & de Meuron in China Documentary DVD
* Gallery 

Kategorija:Građevine i strukture u Kini
Kategorija:Sportski objekti
Kategorija:Olimpijske igre 2008.
Kategorija:Zimske olimpijske igre 2022.
Momo Kapor

**Momčilo Momo Kapor** bio je akademski slikar i književnik, rođen u Sarajevu, 1937. Bio je član Senata Republike Srpske i Akademije nauka i umjetnosti Republike Srpske.

Slikarstvo je diplomirao na Akademiji likovnih umjetnosti u Beogradu. Objavio je romane i zbirke priča, koji su prevedeni na više jezika. Autor je dokumentarnih filmova, televizijskih emisija, a po njegovim scenarijima snimljeni su filmovi (Una, Knjiga žalbi).

Živio je i radio u Beogradu, gdje je i umro.

## Djela 
*Foliranti, 1975.
*Provincijalac, 1976.
*Ada, 1977.
*Lanjski snegovi, 1977.
*Hej, nisam ti to pričala, 1978.
*Zoe, 1978.
*Beleške jedne Ane, 1978.
*Skitam i pričam: putopisni dnevnik, 1979.
*101 priča, 1980.
*Una, 1981.
*Оnda, 1982.
*Sentimentalno vaspitanje, 1983.
*Knjiga žalbi, 1984.
*011-Istok-Zapad, 1990.
*Halo, Beograd, 1990.
*Dama skitnica i off priče, 1992.
*Zelena čoja Мontenegra, 1992.
*Blokada 011, 1992.
*100 nedelja blokade, 1994.
*Lepo – kralj leptira, 1995.
*Poslednji let za Sarajevo, 1995.
*Hronika izgubljenog grada, 1996.
*Od sedam do tri, 1996.
*Smrt ne boli: priče iz poslednjeg rata, 1997.
*Najbolje godine i druge priče, 1997.
*Ivana, 2001.
*Legenda o Taboru, 2002.
*Sanja, 2003.
*Čuvar adrese
*Dosije Šlomović
*Кonte
*Lep dan za umiranje
*Ljubavne priče
*Samac
*Uspomene jednog crtača
*Eldorado
*Putopis kroz biografiju

## Nagrade
* **1999.** Nagrada "Svetozar Ćorović";
* **2009.** Nagrada "Radoje Domanović";

## Reference 
## Vanjski linkovi
*Akademik Momčilo Momo Kapor, zvanična stranica Akademije nauka i umjetnosti Republike Srpske

Kategorija:Rođeni 1937.
Kategorija:Umrli 2010.
Kategorija:Biografije, Sarajevo
Kategorija:Jugoslavenski slikari
Kategorija:Jugoslavenski pisci
Kategorija:Članovi ANURS
Kategorija:Dobitnici Nagrade "Radoje Domanović"
Kategorija:Dobitnici Nagrade "Svetozar Ćorović"
Kategorija:Senatori Republike Srpske
Kategorija:Bivši studenti Univerziteta u Beogradu
Vladan Savić

**Vladan Savić** (rođen 26. jula 1979. u Beranama, SFRJ (danas Crna Gora), je crnogorski fudbaler i od sezone 2007 nastupa za FK Kečkemet iz Kečkemeta (Mađarska). On je ranije nastupao za FK Berane (CG), FK Budućnost Podgorica (CG), FK Mladost Apatin (SRB), FK Spartak (SRB) i FK Voždovac (SRB).
Igra na sredini terena.

Kategorija:Rođeni 1979.
Kategorija:Crnogorski nogometaši
Kategorija:Biografije, Berane
Sutorina

[mini|280px|Sutorina, plaža i pogled prema [Igalo|Igalu]]
**Sutorina** (ćir. *Суторина*) je naseljeno mjesto u sastavu općine Herceg Novi, Crna Gora.

## Geografija 
Sutorina se nalazi na krajnjem jugozapadu Crne Gore u dolini rječice Sutorine, koja se u Jadransko more uliva u sjeverozapadnom dijelu Bokokotorskog zaliva.

## Historija 
Sutorina se prvi put spominje 27. januara 1403. godine kao mjesto prodaje soli.

Sutorina se do 1947. godine nalazila u sastavu NR Bosne i Hercegovine, te je imala izlaz na Jadransko more i na Bokokotorski zaliv u dužini od 7 kilometara obale, ali je neformalnim političkim dogovorom bez ikakvog pisanog ugovora, zajedno sa selima Njivice, Kruševice, Prijevor, Šćepoševići, Solila, Vrbanje i Sitnica, čija ukupna površina iznosi 83,7&nbsp;km², a čija je teritorija ugl. jednaka granicama današnjih naselja Kruševice, Prijevor, Provodina i Sutorina navodno ustupljena NR Crnoj Gori, za šta nema zvaničnih dokumenata. Neki za taj slučaj vezuju činjenicu da je NR BiH dobila područja istočno od rijeke Sutjeske u području planine Maglić, t.j. naselja Kruševo na Pivi i Vučevo,  činjenicu koju potvrđuje Službeni list FNRJ maja 1949. godine, te Službeni list NR BiH u oktobru 1949. U toku donošenja međunarodnog sporazuma o granici između Bosne i Hercegovine i Crne Gore, 2015. godine, došlo je do zahtjeva u Parlamentu Bosne i Hercegovine o poništenju sporazuma i donošenju rezolucije o Sutorini, u kojoj bi se ponovo razmatrao status Sutorine. Ova politička procedura izazvala je politički spor između ovih dviju zemalja. Do teritorijalne reorganizacije u Crnoj Gori nalazila se u sastavu stare općine Herceg Novi.

## Stanovništvo 
Na popisu stanovništva 2011. godine Sutorina je imala 670 stanovnika.

**Napomena**: *Ranije povećano za naselje **Šćepoševići** koje je ukinuto.*

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi 
Kategorija:Hercegovina
Kategorija:Granica između Crne Gore i Hrvatske
Anubis

M17-N35:Q3-G43-
mini|230 px|Anubis, kao šakal, dok čuva grob
**Anubis** je egipatsko božanstvo sa glavom šakala. Bog je mumificiranja. U umjetnosti je često prikazan uz mumije, a svećenici su nosili masku šakala tokom procesija. Hermanubis je spoj Anubisa i grčkog boga Hermesa, kojeg su Grci povezali sa Anubisom. Sjedište kulta boga Anubisa su staroegipatski gradovi Cynopolis i Lycopolis.

## Bog podzemlja 
Postoje 2 mita o Anubisovu podrijetlu. Prvi kaže da mu je otac Ra, bog Sunca. Drugi kaže da je Anubis dijete Ozirisa i Neftis, njihov vanbračni sin kojeg je Neftis odbacila, a primila ga je Izida. Kad je odrastao, Anubis je vladao podzemljem. Set je ubio Ozirisa, Anubisovog oca te mu rasjekao tijelo. Izida i Neftis su našle tijelo i spojile ga te ga dale Anubisu. On je izumio balzamiranje i napravio Ozirisovu mumiju; bila je to prva mumija. Anubisov je polubrat Horus, sin Neftis i Ozirisa. Anubisova je žena Anput, a kćer im je Kebehet. Anubis je i pratitelj duša u podzemlje. On mjeri srca ljudi, a pomaže mu Thoth.

## Također pogledajte 
* Cynopolis

## Reference 
## Vanjski linkovi 
* https://egyptianmuseum.org/deities-Anubis

Kategorija:Egipatski bogovi
Vojno-industrijski kompleks

**Vojno-industrijski kompleks** je izraz koji se koristi za spregu ekonomskih i političkih interesa vodećih predstavnika industrije i oružanih snaga u suvremenim državama.
[mini|U [Ajzenhauerov oproštajni govor|svom oproštajnom obraćanju, američki predsjednik Dwight D. Eisenhower je slavno upozorio američke građane na "vojno-industrijski kompleks".]]
Izraz **vojno-industrijski kompleks** ( **MIC** ) opisuje odnos između vojske zemlje i odbrambene industrije koja ga snabdijeva, zajedno posmatrani kao interes koji utiče na javnu politiku. Pokretački faktor koji stoji iza odnosa između vojske i odbrambenih korporacija je da obje strane imaju koristi - jedna strana od nabavke oružja, a druga od toga što je plaćena za nabavku. Termin se najčešće koristi u odnosu na sistem koji stoji iza oružanih snaga Sjedinjenih Država, gdje je odnos najzastupljeniji zbog bliskih veza između izvođača odbrane, Pentagona i političara. Ovaj izraz je stekao popularnost nakon upozorenja na štetne efekte veze, u oproštajnom obraćanju američkog predsjednika Dwighta D. Eisenhowera 17. januara 1961. Uglavnom ima pejorativno značenje, te ga koriste lijevo, liberalno i pacifistički orijentirani krugovi koji njime objašnjavaju agresivnu politiku SAD i izbijanje oružanih sukoba kao što su ratovi u Vijetnamu i Iraku.
mini|Ajzenhauerovo oproštajno obraćanje, 17. januar 1961. Termin *vojno-industrijski kompleks* koristi se u 8:16. Trajanje: 15:30
mini|20 najvećih američkih odbrambenih proizvođača rangiranih prema prihodima od odbrane od 2020.
[lijevo|mini|Američko vojno prisustvo širom svijeta 2007. ., Sjedi njene Države su još uvijek imale mnoge [Spisak vojnih baza Sjedinjenih Država|baze i trupe stacionirane širom svijeta.]]

## Reference 
## Vanjski linkovi 
Kategorija:Vojska
Kategorija:Politika
Kategorija:Vojno-industrijski kompleks
Srednjočeški kraj

**Srednjočeški kraj** (češ. *Středočeský kraj*) je jedna od 13 pokrajina ili regija Češke. Nalazi se u zapadnom djelu države, glavni grad je Prag, koji se ne nalazi na području pokrajine, ali je glavni administrativni i kulturni centar cijele regije srednje Bohemije kao i države Češke. Kraj je osnovan 1. juna 1960, ali i prije toga su postojale pokrajine na istom području. U Srednjočeškoj pokrajini živi 1.230.158 stanovnika na površini od 11.014&nbsp;km2.

Najveći gradovi su Kladno, Mlada Boleslav i Pribram. Na području okruga ovih gradova živi više od 100.000 stanovnika.

Ukupno, u Srednjočeškom kraju se nalazi 12 okruga: Benešovski, Berounski, Kladanski, Kolinski, Kutnogorski, Melnički, Mladoboleslavački, Nymburski, Prag-Istok, Prag-Zapad, Pribramski i Rakovnički.

Kategorija:Krajevi u Češkoj
Kategorija:Srednjočeški kraj
Aleksandar Karađorđević

**Aleksandar Karađorđević** se može odnositi na:

* Aleksandar Karađorđević (1806–1885), knez Srbije
* Aleksandar I Karađorđević, (1888–1934), kralj Jugoslavije
* Aleksandar Karađorđević, sin kneza Pavla Karađorđevića
* Princ prestolonasljednik Aleksandar Karađorđević, (1945–), trenutni pretendent za srpski tron
* Princ Aleksandar Karađorđević, (1982–), sin prethodnog
Štefan Sijarto

**Štefan (Števan) Sijarto** (mađ.: *Szijjártó István* (Vočeslavci, o. 1765. – Domanjševci, 10. septembar, 1833.) je bio slovenski pisac i evangelički učitelj u Mađarskoj.

Rođen u današnjim mjestu Večaslavci, koji je prekomurska mjesta uz Štajersku. Njegov otac Ivan Sijarto je bio slovenski seljak. Školavo u Čobinu (Nemescsó), zatim pohađao gimnaziju u Sopronu od 1783. godine. Učiteljsku službu isprva je obljavljao u Križevcima, 1787.-1806. godine u Puconcima uz Murskom Sobotu. Napokon radio u Domanjševcima.

U Puconcima pisao svoje djelo *Mrtvecsne Peszmi* (Pogrebni pjesmi) 1796. godine.

## Djela
* Mrtvecsne Peszmi, stere szo szti sztári piszm vküp pobráne, pobougsane, ino, na haszek szlovenszkoga národa zdaj oprvics Na szvetloszt dáne, po S. S. P. S. Stampane v Szombotheli, Pri Sziesz Antoni vu Leti 1796
* Molitvi na sztári szlovenszki jezik obrnyene, ino na haszek szlovenszkoga národa vö dáne po Szijarto Stevani püczonszkom solszkim vucsiteli. Stampane v-Soproni, pri Siesz Anni Klári vu leti 1797.
* Sztarisinsztvo, i zvacsinsztvo, szem szpodobnimi prilikami za volo, szvádbeni mladénczov. S. L. D. V-Soproni, szpiszkimi Sziesz Antona vu leti 1807.
* Sztarisinsztvo i zvacsinsztvo vödáno po Udvary Ferenczi kermedinszkom knigovezári. Na lasztivnom sztroski. V-Szombatheli z-piszkmi Bertalanffy Imrea 1852. *(Navodno)*

## Također pogledajte 
* Slovenska književnost u Mađarskoj
* Protestantizam

## Reference 
* Jože Vugrinec: PREKMURSKI SLOVENSKI PROTESTANTSKI PISCI 18. IN 19. STOLETJA IN NAHAJALIŠČA NJIHOVIH NAJPOMEMBNEJŠIH DEL
* **Anton Trstenjak:** *Slovenci na Ogrskem,* Narodnapisna in književna črtica, OBJAVA ARHIVSKIH VIROV MARIBOR 2006. 

Kategorija:Rođeni 1765.
Kategorija:Umrli 1833.
Kategorija:Slovenski pisci i pjesnici u Mađarskoj
Kategorija:Slovenski pisci
Kategorija:Slovenski pjesnici
CER računari

**CER računari** su  elektronski digitalni računari razvijani, originalno projektovani i konstruisani u Institutu Mihajlo Pupin, Beograd, ranih 1960-tih i 1970-tih godina u SFRJ.

Najuspešniji modeli bili su CER-200, CER-22  i  CER-12, kao manje serije CER računara uspješno korištene za poslovne i on-line obrade podataka, u više banaka, preduzeća i državnih ustanova.
Pojedinačni spec. modeli terenskih vojnih računara (sa sopstvenim izvorima električnog napajanja)  CER-11, CER-101 i CER-111 bili su u upotrebi u JNA sve do 1990. god, odnosno do raspada bivše države SFRJ. Model CER-10 je bio naš prvi originalni jugoslavenski digitalni računar, tada medju prvih desetak evropskih digitalnih računara.

## Literatura 
# Rajko Tomović, A.Mandzić, T.Aleksić, P.Vrbavac, V.Masnikosa, D.Hristović i M. Marić: «CIFARSKI ELEKTRONSKI RAČUNAR – CER INSTITUTA VINČA«, Zbornik V Konf. ETAN – 1960, tom 1, pp.&nbsp;305–330, Beograd, 18. November 1960.
# Vukašin Masnikosa: «Aritmetički organ eksperiment. numeričke mašine u IBK-Vinča«, ELEKTROTEHNIKA, vol.8, No 8, pp. xx, Belgrade 1959. (takodjer: ETAN-1958,pp.&nbsp;303)
# Dušan Hristović,Branko Dokmanović: «Napajanje rač. mašine CER«, V Konf.ETAN-60, pp.&nbsp;315–324, Belgrade 1960.
# Dragana Bečejski-Vujaklija, Nikola Marković (Ed): " 50 GODINA RAČUNARSTVA U SRBIJI-Hronika digitalnih decenija", str 11-44, izd. DIS, IMP i PC Press, Beograd, 2011.
# Dušan Hristović: "Razvoj računarstva u Srbiji", Flogiston, br.18/19, str.89-105, izd. Muzej MNT-SANU, Beograd, 2010/2011.

## Reference 
## Vanjski linkovi 
* http://www.pupin.rs   Institut M.Pupin-Beograd

Kategorija:Računari
Convair B-58

**Convair B-58 Hustler** jest bombarder pravljen po katalogu potreba USAF-a za jednim nadzvučnim bombarderom. Godine 1952. Convair je dobio narudžbu za 18 komada tipa B-58. Glavne oznake ovog aviona bila su krila u delta-obliku (oba krila s trupom čine trougao) i jedan 18,9 m dug spremnik za gorivo i jednu nuklearnu bombu ispod trupa. Članovi posade nalaze se u kapsulama jedan iza drugog, što pri slučaju potrebnog napuštanja omogućuje siguran izlaz. 30 aviona ovog tipa preuzeto je za testiranje u zračnoj bazi Carswell. Između 1958. i 1960. naručeno je 86 serijskih primjeraka B-58A, za kojima slijedi 10 YB-58A. Godine 1970. izbačen je iz upotrebe.

## Tehnički podaci 
## Također pogledajte 
* Dassault Mirage IV

## Vanjski linkovi 
* B-58.com - B-58 Hustler

Kategorija:Bombarderi
Hren

mini|lijevo|Korijen hrena

**Hren** (lat. *Amoracia rusticana*, *Cohlearia amoracia*) jest iz porodice Brassicaceae.

## Karakteristike
Cvjetne latice hrena su križno raspoređene. Korijen stabljike je bijele boje i koristi se kao povrće ili začin. Rezan ili riban, zbog enzima koje sadrži, širi jak miris, koji izaziva suze. Hren je grmasta biljka do 1,2 m visoka. Stabljika je 30 do 40 cm duga i do 6 cm široka.

## Rasprostranjenost
Prapostojbina hrena je istočna i južna Evropa (ime je slavenskog porijekla), gdje se danas može naći u divljoj formi. Odatle se raširio po Evropi. Japanski hren, vasabi, je po aromi sličan evropskom, ali se zelenom bojom razlikuje od njega.

## Upotreba
Prvobitno je hren služio kao ljekovita biljka. U srednjem vijeku koristili su ga protiv trovanja, bolova u uhu, groznice itd. Danas se koristi da bi se poboljšala otpornost organizma i u zaštiti od prehlade. Pospješuje isto tako krvotok, olakšava iskašljavanje, liječi od gripe i infekcije mokraćovoda. Kod vanjske upotrebe primjenjuje se kao oblog kod reume, zglobobolje, uboda insekata, išijasa i bolova nerava. Kod glavobolje treba udisati miris naribanog hrena. Pomaže kod teškoća probave. Sadrži antibakterijske i antikarcinogene tvari, kojih ima i bijeli luk (alicin, sinigrin). Hren nije podoban za osobe sa bubrežnim, želučanim i teškoćama štitnjače. Kao začin služi se najčešće nariban, kao dodatak kuhanom mesu ili kao dodatak umacima. 

## Hemijski sastav
Zbog svoje ljekovitosti bio je poznat još u antičko doba. Sadrži vitamine C, B1, B2 i B6, kalij, kalcij, magnezij, željezo i fosfor. Djeluje antibakterijski.

## Narodno vjerovanje
Hrenu se oduvijek pripisivala ljekovita moć, pa su ga zbog toga narezanog na kolutove i nanizanog na konac stavljali djeci oko vrata, kao hamajliju. Kriška hrena u novčaniku čini da on nikada nije prazan.

## Također pogledajte 
* Lista začina

Kategorija:Začini
Kategorija:Brassicales
Thomas Boleyn

mini|200px|desno|Thomas Boleyn, engleski plemić i diplomata

**Thomas Boleyn, 1. grof od Wiltshirea i 1. grof od Ormondea** (1477 - 12. mart 1539) je bio engleski plemić i diplomata, otac Anne Boleyn i djed Elizabete I Engleske.

Njegovi roditelji su bili William Boleyn (1541 - 10. oktobar 1505) i Margaret Butler (1444 - 1539). 

Oženio je ledi Elizabeth Howard, kćerku Thomasa Howarda, 2. vojvode od Norfolka. Troje njihove djece preživjelo je do punoljetnosti:

* Mary Boleyn (? - 19. juli 1543), prvim brakom ledi Carey, drugim brakom ledi Mary Stafford
* Anne Boleyn (? - 19. maj 1536), brakom kraljica Engleske
* George Boleyn (1504 - 17. maj 1536)

Thomas Boleyn je bio cijenjen diplomata koji je poznavao veliki broj evropskih jezika. Bio je miljenik Henrika VII, a karijeru nastavio za vrijeme vladavine Henrika VIII, za razliku od mnoštva političara koje je Henrik smijenio po dolasku na tron. Thomasov šarm i profesionalnost osvojili su mnoge ljude u Evropi, uključujući nadvojvotkinju Margaretu Austrijsku.

Godine 1525. dobio je englesku plemićku titulu vikonta Rochforda, a 1527. irsku plemićku titulu grofa od Ormondea. Godine 1529, zahvaljujući kćerinoj vezi sa kraljem, dobio je englesku plemićku titulu grofa od Wiltshirea. Kako je njegov jedini sin umro prije njega, sve njegove titule su izumrle. Godine 1532. njegova kćerka Anne je dobila vlastitu plemićku titulu markize od Pemrbokea, zauzevši tako viši položaj od svoga oca. Godine 1533. Anne se udala za kralja i tako postala engleska kraljica. Anne je pogubljena 1536. godine pošto nije uspjela Henriku roditi sina, a formalni razlog za njeno pogubljenje, između ostalih, bio je i incest sa bratom, zbog čega je i George pogubljen. Thomas je nakon njihove smrti ostatak života proveo van kraljeve milosti.

## Reference 
## Vanjski linkovi 
Kategorija:Engleski plemići
Kategorija:Irski plemići
Spisak epizoda Mighty Morphin Power Rangersa

Spisak epizoda u seriji ***Mighty Morphin Power Rangers*** koja se prikazivala u periodu 1993-1995.

## Prva sezona 
## Druga sezona 
## Treća sezona 
## Mighty Morphin Alien Rangers 
Spisak epizoda mini serije Mighty Morphin Alien Rangers koja se prikazivala 1996.

Kategorija:Power Rangers
Begova džamija (Brčko)

**Begova džamija** se nalazi u Brezovom Polju kod Brčkog, Bosna i Hercegovina. Izgrađena je 1750. Srušena je tokom rata u Bosni i Hercegovini 7. januara 1993, a broj džematlija se nakon toga prepolovio.
## Lokacija 
Džamija se nalazi 14 kilometara istočno od Brčkog, na regionalnom putu Brčko-Bijeljina, a pored ove u Brezovom Polju nalazi se i starija Azizija džamija.

## Historija 
Džamija je izgrađena 1750. Zapaljena je tokom rata u Bosni i Hercegovini 6/7. januara 1993, a u potpunosti srušena 21. i 22. maja iste godine. Obnovljena je 30. jula 2005.

Džamiju je sagradio Salih-beg Zaimović, po kome je nazvana Begova džamija. Svake godine 17. juna u ovoj džamiji se održava kulturno-vjerska manifestacija u znak sjećanja na progon Bošnjaka iz Brezovog Polja 17. juna 1992. godine, a naziva se Dan boli. Kamen temeljac postavio je bosanski valija Topal Osman-paša.

Predstavnici Vojske Republike Srpske i crkvenih vlasti su 4. jula 1993. godine, bagerima, traktorima i kamionima razvozili ostatke džamija, od kojih su pravili kuće, garaže i druge objekte. Džamija je obnovljena sredstvima lokalnih povratnika.

## Reference 
Kategorija:Džamije u Brčkom
Kategorija:1993. u Bosni i Hercegovini
Kategorija:1750. u arhitekturi
Bijela džamija

* Bijela džamija (Brčko)
* Bijela džamija (Novo Radakovo), džamija u Zenici
* Bijela džamija (Putovići), džamija u Zenici
* Bijela džamija (Sarajevo)
* Bijela džamija (Srebrenica)
* Bijela džamija (Tuzla)
RK Borac (čvor)

* RK Borac Banja Luka, nastupa pod imenom "Borac m:tel" 
* Omladinska rukometna škola RK Borac
* ŽRK Borac
* RK Borac Travnik
* Ragbi klub Borac Veterani (Starčevo)

## Reference
Spomeni Bišća u srednjem vijeku

Bišće predstavlja župu i rezidencijalno mjesto bosanskih vladara i velmoža iz roda Kosače.

## 1380 
* “Cheruatin Brayacouich de Bisçe in Minori consilio factus fuit civis Ragusii, qui iuravit fedelitatem et facere omnes factiones tam reales quam personales”.( Datum: 4. februar 1380. godine).

## 1394 
* “Ego Millaua Obradi Xoranouich de Bissiçe parcium Bossine etatis XI annorum vel circha confiteor quod de mea bona voluntate presente Radouino fratre meo michi ad hoc consentiente loco me et operas meas magistro Albertino de Chamurata de Padua fisico salariato Ragusii presenti et conducenti me ad standum cum eo ... usque ad decem annos proxime futuris”.

## 1408 
* “Radogna Ratchouich de Bisça promictit et se obligat locando se et operas suas ser Iacobi de Ruborio de Vigilliis stare secum ... quinque annis continuis ... Pro quo Radogna ... Bogisa Bogutchouich de Bisza se constituit plezium".
## 1415 
* "Bositchus Racich de Bisce locando se et operas suas promisit et se solemniter obligauit ser Marrino quondam Zini de Dabie de Dulcigno presenti et stipulanti stare et habitare cum eo hinc ad unum annum proxime futuris et ab ipso non recedere usque ad dictum temporis ... Et pro ipso Bositcho Radete Ratchouich se constituit fideuissorem et principalem solutorem".
## Vanjski linkovi 
*www.fmksa.com, Stari hercegovački gradovi
Kategorija: Izvori za historiju srednjovjekovne Bosne
Literatura o franjevcima na području Bišća

**Literatura o franjevcima na području Bišća**

Područje Bišća u historiografiji je posebno interesantno zbog prisustva franjevaca. Čitava problematika nije još uvijek u potpunosti razriješena. Najveći doprinos učinjen je pristupom Desanke Kovačević-Kojić na neobjavljenoj građi Državnog arhiva u Dubrovniku. U navedenoj bibliografiji nalaze se polazišta za sagledavanje mjesta i uloge franjevaca na ovom području.

## Spisak literature 
* Đuro Tošić, Trg Drijeva u srednjem vijeku, Veselin Masleša, Biblioteka Kulturno nasljeđe, Sarajevo 1987, (posebno str. 197).

* Desanka Kovačević-Kojić, Franjevci u gradskim naseljima sredenjovjekovne Bosne, Radovi Hrvatskog društva za znanost i umjetnost 3, Sarajevo (1995), (posebno str. 36-38).

* Sima Ćirković, 'Naseljeni gradovi' Konstantina Porfirogenita i najstarija teritorijalna organizacija, Zbornik radova Vizantološkog instituta 37, Beograd 1998, (posebno str. 14).

* Ante Milošević – Željko Peković, Povijesne i arheološke potvrde za srednjovjekovni Mostar, Akademija nauka i umjetnosti Bosne i Hercegovine, Godišnjak Centra za balkanološka ispitivanja XXXV/33, Sarajevo 2006, 5-50. 

* Marijan Sivrić, Nekoliko nepoznatih podataka o franjevcima u Zahumu i Bišću kod Mostara u srednjem vijeku, Hercegovina 19, Mostar 2005, 43-51.

* Dijana Korać, Franjevci i njihovi samostani u Humu, Croatica Christiana Periodica 60, Zagreb 2007, 17-33.

Kategorija: Bibliografija srednjovjekovne Bosne
Ćoseti džamija

**Ćoseti džamija** izgrađena je u naselju Ćoseta, 17 kilometara južno od Brčkog, čijem medžlisu pripada. Izgrađena je 1963. i spada u kategoriju manjih džemata.

## Historija 
Stara džamija u ovom naselju bila je sagrađena 1963, obnovljena je 2014, ali više nije u funkciji.

Nova, potkupolna džamija je sagrađena sa visokim minaretom, jednom velikom kupolom i tri manje s prednje strane džamije. U pomenutoj džamiji se klanja Džuma-namaz svakog posljednjeg petka u mjesecu.

Godine 2007, 2009. i 2011. polagani su hatmenski ispiti. Mektepska nastava održava se vikendima.

## Reference 
Kategorija:Džamije u Brčkom
Kategorija:Džamije u Bosni i Hercegovini
Zorkul

mini|desno |200px|Thomas Edward Gordon: Jezero Victoria Pamira, 1874.
**Zorkul** je jezero na Pamirskim planinama. Nalazi se na granici između Afganistana i Tadžikistana. Jezero je široko u smijeru istok-zapad oko 25&nbsp;km. Nalazi se na nadmorskoj visini od 4.100 m. Od jezera prema zapadu teče rijeka Pamir. Na istočnom dijelu jezera nalazi se naselje Qarabolaq.

Jezero Zorkul i područje oko jezera je kandidat za Svjetsku baštinu UNESCO-a.

## Reference 
## Vanjski linkovi 
* https://doi.org/10.1017%2FS0030605311002146 Diment, Alex; Hotham, Paul; Mallon, David (January 2012). "First biodiversity survey of Zorkul reserve, Pamir Mountains, Tajikistan"
* http://datazone.birdlife.org/site/factsheet/zorkul-nature-reserve-(lake-victoria)-iba-tajikistan

Kategorija:Jezera u Afganistanu
Kategorija:Jezera u Tadžikistanu
Biograci

**Biograci** su naseljeno mjesto u sastavu grada Širokog Brijega, FBiH, Bosna i Hercegovina.

## Stanovništvo 
## Reference 
Kategorija:Naselja u Bosni i Hercegovini
Kategorija:Naseljena mjesta u Širokom Brijegu
Čerigaj

**Čerigaj** je naseljeno mjesto u gradu Širokom Brijegu, FBiH, Bosna i Hercegovina. Naselje se nalazi 5&nbsp;km jugozapadno od Širokog Brijega.

## Geografija 
Nad selom se nalazi brdo Magaonik (Magovnik) sa kojeg se vidi gotovo cijeli zapadnohercegovački kanton. Brdo je visoko 450 metara.

## Stanovništvo 
## Reference 
Kategorija:Naselja u Bosni i Hercegovini
Kategorija:Naseljena mjesta u Širokom Brijegu
Knešpolje

**Knešpolje** ili **Knežpolje** je regija u sjeverozapadnoj Bosni i Hercegovini. Uključuje područja Prijedora, planine Kozare, Kozarske Dubice, rijeke Une i Kostajnice. Ime je izvedeno od od dvije riječi *knez* i *polje*.

## Također pogledajte 
* Prijedorsko polje

## Reference 
Kategorija:Regije Bosne i Hercegovine
Kategorija:Historijske regije Bosne i Hercegovine
Kategorija:Bosanska krajina
Izbično

**Izbično** je naselje u općini Široki Brijeg, smješteno na sjeverozapadu općine podno brda Varda. Zaseoci naselja su: Crnjci, Hrkaći, Pavkovići i Tribošić.

## Stanovništvo 
## Kultura 
Župa Sv. Josipa radnika pored Izbična obuhvata još Donju i Gornju Britvicu, te zaseok Solde iznad Izbičkog polja, koje pripada mjestu Donji Crnač.

### Izbičijada
Izbičijada se održava 16.8. svake godine od 1997 u Izbičkom Polju.

Izbičijada počinje Misom u Izbičkoj crkvi, a nastavlja se slavljem u Polju. Slavlje započinje nogometnom utakmicom, a nakon utakmice počinje dernek u šatorima na već spomenutom Polju. Na Izbičijadu dolaze mnoge ugledne, estradne i glumačke zvijezde.

### Sport
Izbično nema profesionalni nogometni klub, samo tim koji nastupa u natjecanju mjesnih zajednica u Širokom Brijegu.

## Historija 
Najstariji dokument u kojem se spominje Izbično je iz 1896. Radi se o zahtjevu za gradnju crkve. Od 1917. Izbično je dobilo župnika Fra Jozu Bencuna. On je 1917. došao u župu Izbično koja se tada zvala Britvica. On je prvi župnik župe Izbično, ali je također bio najviše puta na mjestu župnika (tri puta). Historija Izbičkih fratara bilježi i tragediju ubijenih fratara u drugom svjetskom ratu. Partizani su ubili 6 Izbičkih fratara:
#Fra Jozo Bencun
#Fra Anđelko Nuić
#Fra Metod Puljić
#Fra Marko Dragićević
#Fra Nevinko Mandić
#Fra Bono Andačić

Nova crkva u Izbičnu počinje se graditi 1964 u zaseoku Pavkovići te se završava nakon dvije godine. Danas se također jedna crkva nalazi u Donjoj i Gornjoj Britvici.

#### Župnici 
## Geografija
Izbično se nalazi u Zapadnohercegovačkom kantonu, 10-ak km od Širokog Brijega. Klima u Izbičnu je umjereno-topla s toplim ljetima i hladnim zimama popraćenim snijegom.

## Reference 
Kategorija:Naselja u Bosni i Hercegovini
Kategorija:Naseljena mjesta u Širokom Brijegu
Melanholija

**Melanholija** (od grčkog μέλας "crna" i χολή "žuč") je psihičko stanje depresije bez specifičnih razloga. Ono karakterizira nedostatak entuzijazma i spremnosti da se organizam aktivira u cjelini.

[180px|desno|mini|*Melanholija*, [Albrecht Dürer]]

## Historija 
Termin 'melanholija' prvi je upotrijebio Hipokrat koji ju je opisao kao bolest. On je stvorio teoriju o četiri tjelesna raspoloženja koja su uzrok prisustva četiri tjelesna soka (krv, sluz, crna i žuta žuč). Ravnoteža ili neravnoteža u zdravlju, bolest i bol osobe te utjecaj Saturna na slezenu da luči više crne žuči, sve to dovodi do promjene raspoloženje i do stanja melanholije.

Tokom renesanse i romantizma melanholija je pozdravljana kao bolest, te smatrana iskustvom koje obogaćuje dušu. Tokom romantizma nastao je pojam pod nazivom svjetska bol, koji je prvi uveo  njemački pisac Jean Paul.
Sigmund Freud, u svojim studijama o superegu, je suočen s nečim što je u to vrijeme već bilo poznato pod nazivom 'melanholija'. Prema Freudu, melanholija je kao proces žalosti, ali bez nužno postojanog gubitka. Osobe sa simptomima melanholije govore o sebi kao o "beskorisnim", "nesposobnim za ljubav", "nesposobnim za činiti nešto dobro, ili dobro za druge", kao "razdražljivim" s "dosadnim navikama" i drugim karakteristikama gdje je vrijednost "unutrašnjeg" često umanjena lažnim izjavama.

## Dijagnoza 
Prema klasifikaciji DSM IV, za dijagnozu melanholije potrebno je: 
* Najmanje jedno od navedenog: 
** nedostatak zadovoljstva u svakodnevnim aktivnostima 
** skoro nikakva reakcija na poticaj koji obično uzrokuje zadovoljstvo

* Najmanje troje od navedenog: 
** nedostatak užitka i posebna kvaliteta depresivnog raspoloženja (tj. depresivno raspoloženje se doživljava kao različito od onoga što se osjeća nakon smrti bližnje osobe)
** depresija se pogoršava ujutro
** buđenje barem dva sata ranije
** psihomotorička retardacija ili agitacija 
** značajan gubitak težine ili anoreksija. 
** stalan osjećaj krivice koja je zapravo suvišna ili pak neodgovarajuća

## Također pogledajte 
* Anomija
* Depresija (raspoloženje)
* Klinička depresija
* Negativizam
* Weltschmerz

Kategorija:Psihologija